  Майя Бывальцева 27-тӥ инвожое Удмуртие Владимир Путин лыктыку дышетонъя кластер кылдытон сярысь тупанкылэз юнматозы. Россиысь азьмуртлэн пресс-секретарез Дмитрий Песков вылэ чӧлскыса, со сярысь ивортэ «Интерфакс». «Дышетонъя кластер кылдытон сярысь чакланъёс вань. Тупанкылэз кинюртозы Удмуртилэн кивалтэтэз, «Калашников» концерн, но «Республиканский государственный центр многокомпетентных информационных компьютерных сред» тодосъя ужъюрт», — Песковлэсь кылъёссэ гожтэ издание. Со сяна, кун кивалтӥсь элькун тӧролэсь ужзэ огдырлы быдэсъясен Александр Бречаловен вераськоз, «Калашников» концернэ но Ижысь электромеханикая «Купол» заводэ вуылоз, тодосъя но техникая конкурсъёсын но ӵошатсконъёсын вормись егит ӧнерчиосын но дышетскисьёсын пумиськоз. Тодэ вайытом, кунлэн азьмуртэз элькунамы берлозэ вуылӥз 2016-тӥ арын 20-тӥ куарусёнэ. Соку со «Калашников» концернэ вуылӥз но Россиысь ожгар промышленностья ӧрилэн кенешоназ пыриськиз. Тегъёс: Дышетон Ижкар ВладимирПутин Удмуртия  